Source: https://oigusaktid.tallinn.ee/?id=3001&aktid=122641
Timestamp: 2017-06-25 17:14:09+00:00
Document Index: 1245298

Matched Legal Cases: ['§ 3', '§ 4', '§ 5', '§ 13', '§ 106', '§ 1', '§ 2', '§ 3', '§ 4']

Õllepruuli tänava nime taastamine Kesklinnas
Tallinna Linnavalitsus 29.02.2012 määrus number 8 [RT IV, 16.04.2013, 58]
Jõustumine:05.03.2012
Redaktsiooni kehtivus:05.03.2012 - ... [RT IV, 16.04.2013, 58]
29. veebruar 2012 nr 8
Määrus kehtestatakse kohanimeseaduse § 3 lg 7 p 1, § 4 lg 1 p 4, § 5 lg 1 p 3 ja lg 4, § 13 lg 1, Vabariigi Valitsuse seaduse § 106 lg-te 1 ja 2 ning Tallinna Linnavolikogu 3. märtsi 2005 määrusega nr 18 kinnitatud „Tallinna kohanimede määramise korra“ p-de 1.3.3, 2.2.2 ja 3.5 alusel, tulenevalt linnaelaniku ettepanekust ja asjaolust, et Õllepruuli tänav on osaliselt säilinud
§ 1. Taastada Kesklinnas Tõnismäe asumis Õllepruuli tänava nimi vastavalt lisale.
§ 2. Tallinna Linnaplaneerimise Ametil esitada Harju maavanemale ettepanek tunnistada kehtetuks Tallinna Linna Töörahva Saadikute Nõukogu Täitevkomitee 13. juuni 1958 otsuse nr 199 „Tallinna tänavate nimetuste kohta“ lisa 2 „Seoses linna planeerimisega likvideeritud Tallinna linna tänavate nimekirjast kustutatud tänavad“ B-osa punkt 2, millega kustutati Tallinna tänavate nimekirjast Õllepruuli tänav ja määrati ainsale Õllepruuli tänaval nr 6 olevale majale uueks aadressiks Tuvi 14b.
§ 3. Tallinna Kesklinna Valitsusel kindlustada uute tänavasiltide paigaldamine.
§ 4. Määrus jõustub 5. märtsil 2012.
29. veebruari 2012 määruse nr 8
“Õllepruuli tänava nime taastamine Kesklinnas”
Õllepruuli tänava skeem